**Дәріс-2**

**Тақырыбы:** Практик психолог әрекетінің негізгі бағыттары. Қолданбалы психологияның қолдану салалары

**Жоспар:**

1. Практик - психологқа сипаттама.
2. Психологиялық жұмыстың бағыттары.
3. Практикалық балалар психологының кәсіби әрекетінің негізгі бағыттары.
4. Қолданбалы психологияның қолдану салалары.

Психолог білім беру мекемесіндегі тәрбиешілер мен педагогтарға «Жедел жәрдем», балаларға «күтуші» ретінде емес, кәсіби маман ретінде келеді. Психолог педагогикалық ұйымның бір мүшесі және ол балалардың психи-калық дамуын, психологиялық денсаулығын қамтамасыз етеді. Психолог өз жұмысында кәсіптік біліміне, индивидуалды психи-калық дамуына, психологиялық іс-әрекет пен адамның мінез-құлық мотивтеріне, тұлғаның онтогенез кезіндегі дамуына сүйенеді.  
 Практик психолог балалар бақшасында, мектепте, интернатта жұмыс істей отырып, әр-түрлі жас аралығындағы оқушылармен жұмыс жүргізеді. Өзіндік жағдайды анықтауда психологиялық даярлық біртіндеп, баланың туғаннан бастап – үлкендермен, құрдастарымен қарым-қатынасы кіреді.  
  
 **Психологиялық жұмыстың бағыттары:**  
\*Балаларды диагностикалау; \*Балалардың дамуын түзету; \*Балалардың ауытқуын алдын алу;  
\*Балалармен дамыту жұмыстары;  
\*Балаларға ағарту жұмысын жасау.  
  
 **Балалармен жұмыс істеудегі психологтың міндеттері:**- Жас кезеңіндегі баланың психикалық дамуын қалыпты ету; - Бала дамуындағы өзіне ғана тән ерекшелігін, әрекетінің және қарым-қатынасының жеке стилін қалыптастыру; - Баланы өзін-өзі жетілдіруіне және тұлғалық өсуіне ықпал ету; -Баланың эмоциялық және ерік сипаттарын тұрақтандыру; -Баланың танымдық қабілетін, қарым-қатынасын және қайтымды байланысын белсенді ету; - Балалардағы психологиялық ауытқулар мен бұзылулардың алдын алу.  
 Білім беру жүйесінде психологиялық қызмет жүйесінің атқарар істерінің ауқымы мол. Балалар, мұғалімдер, ата-аналар, басшылар деп аталатын 4 категорияны қамти отырып, психологиялық қызмет оқу тәрбие үрдісін жақсартуға үлес қосады. Баланың қабілеттілік, дарындылық деңгейін, зеректілігін, зейіннің қасиетін , танымдық процестерін анықтау нәтижесінде психолог бала мүмкіндігі туралы құнды деректер алады; білім берудің бала танымына лайық жолдарын сұрыптап, балалардың белсенділігін арттыруға жағдай жасайды;  
 Білім мекемесіндегі баламен жеке жасалатын жұмыстарға диагностикалау, ойындар, сабақтар, кеңес беру, топпен және кіші топпен жұмыстар, психоло-гиялық түзету, дамыту сабақтары, психологиялық сабақтар, балалардың өз қатарластарымен бірлескен жұмысы.  
 Балалармен жұмыс жүргізуде келесі профессионалды қабілеттер ерекше рөл атқарады: ұйымдастырылған, коммуникативті, психодиагностикалық, жасерекшелік – индивидуалды және жанұялық кеңес беру, даму нұсқаула-рының болжамдары, психопрофилактика және психокоррекциялар. Психологтың балаларға қатысты қарым – қатынасында эмпатия, мейірімді-лік, ұқыптылық және бақылаушылық, ұстамдылық, төзімділік, табандылық танытуы керек. Айтылып өткен барлық кәсіби маңызды қасиеттер педагоги-калық интуициямен және психологтың оптимизмімен сәйкестендірілуі керек.  
  
 Білім берудегі практик психологтың негізгі іс әрекеттерінің түрлері.  
 Бала психологының негізгі іс әрекеттерінің бағыттары: психологиялық оқыту, психологиялық профилактика, психологиялық кеңес беру, психоло-гиялық диагностика, психологиялық коррекция жатады. Кез келген шынайы ситуацияда психологтың кез келген жұмыс түрі мәселеге, жұмыс жүріп жатқан орынға байланысты негізгісі бола алады.  
 Практикалық психолог өзінің кәсіптік білімдеріне сүйене отырып, баланың даму деңгейін белгілейді; түрлі психологиялық ауытқушыларды дер кезінде аңғарып, оны түзету жолдарын тағайындайды; болуы мүмкін қиындықтар-дың алдын алу үшін психологиялық шаралар ұйымдастырылады. Ұжымдағы өзара қарым-қатынас типтерін реттейді, топтағы психологиялық ахуалды байқап бір қалыпты жағдайда ұстап отыруға мүмкіндік береді. Сонымен психологтың білім беру мекемелеріндегі алатын кәсіптік статусы түрлі жерде әр түрлі. Ол психологтың жұмысты ұйымдастыру тәсілдеріне байланысты, яғни жұмыс істейтін психолог маманданған, психологиялық білімі жоғары, адам жанын танушы болуы қажет.

**Пайдаланылған әдебиеттер:**

1. Абрамова Г.С."Практическая психология" Екатеринбург, 1998 г.
2. Климов Е.А. "Введение в профессию психолога" Москва,2004г.
3. Жарықпаев Қ.Б." Жантану "," Психология" 2010ж.
4. Гальперин П.Я." Введение в психологию" 2006г.